جمهور باشقانی رجب طیب اردوغان قوزیی قیبریس تورک جمهوریتینده‌کی گنج‌لره موباریزه‌ده هر زامان یان‌لاریندا اولا‌جاق‌لارینی بیلدیریب.
جمهور باشقانی اردوغان قوزیی قیبریس تورک جمهوریتینه رسمی سفری چرچیوه‌سینده لفکوشا-‌داکی بویوک خاندا گنج‌لرله گؤروشوب.
جمهور باشقانی اردوغان چیخیشیندا گنج‌لرین تورکیه-‌ده و قوزیی قیبریس تورک جمهوریتینده هدف‌لرینه اینام، بیلیک، انرژی و عزمله چاتا‌جاق‌لارینی بیلدیره‌رک دئییب: "قیبریس-دا آپاردیغینیز هر موباریزه‌ده دونن نئجه یانینیزدا اولدوغوموز کیمی، بو گون ده سیزینله اولاجاغیق و صاباح دا سیزینلییک. عینیله بؤیوک و گوج‌لو تورکیه کیمی گوج‌لو قوزیی قیبریس تورک جمهوریتی‌نین اینشاسینی دا تاماملایاجاقسینیز" .
تورکیه-‌نین قیبریس-دا هئچ کسین حاقیندا، حقوقوندا مال یندا، گله جگینده گؤزو اولمادیغینی وورغولایان دؤولت باشچی‌سی بون‌لاری سؤیله‌ییب: "بیز یالنیز اؤز حقوق‌لاریمیزی قوروماق، اؤز گله جگیمیزی قورماق اوچون موباریزه آپاریریق. داواملی وعدلرینی پوزان‌لاری، داواملی امکداش‌لیق‌دان یایینان‌لاری، داواملی ارکؤیونلوک ائدن‌لری قورویان‌لار آخیردا بورا‌داکی فضیلت‌لی موضعی گؤره‌جک، قبول ائده‌جک و لازیم اولانی ائده‌جک‌لر. او گونه قدر هامیمیز حقوق‌لاریمیزی الده ائتمک اوچون یورولما‌دان چالیشاجاغیق و موباریزه آپاراجاغیق".
جمهور باشقانی رجب طیب اردوغان قوزیی قیبریس تورک جمهوریتینده‌کی گؤروش‌لرینی باشا وورا‌راق جولای‌ین 20-ده آخشام راده‌لرینده وطنه قاییدیب.
